Berijev Be-12
Berijev Be-12 Tšaika (vene keeles Бериев Бе-12 «Чайка», 'kajakas'; NATO koodnimi Mail) on NSV Liidu päritolu kahe turbopropellermootoriga amfiiblennuk, mis võeti 1961. aastal Nõukogude Liidu mereväes kasutusele allveelaevade avastamiseks ja tõrjeks ning vaatlus- ja merepäästelennukina. Kokku ehitati 143 Berijev Be-12 lennukit, millest on tänapäeval kasutusel veel üksikud. Veepinnale maandumiseks kohandatud lennupaadi tüüpi kerega Berijev Be-12 on lisaks varustatud telikuga, mis võimaldab maanduda ka tavalistel maismaa lennuväljadel.